Domenico Mogavero

**Domenico Mogavero** (født 31. mars 1947 i Castelbuono i provinsen Palermo på Sicilia i Italia) er emeritert katolsk biskop av Mazara del Vallo.

## Liv og virke
### Prest
Domenico Mogavero ble ordinert til prest den 12. juli 1970. I 1976 fikk han doktorgrad i kanonisk rett fra Lateranuniversitetet i Roma. Fra 1979 til 1985 var han viserektor for presteseminaret i Palermo. I 1987 ble han professor i kanonisk rett ved det teologiske fakultet i Palermo. 

### Biskop
Den 22. februar 2007 ble han utnevnt av pave Benedikt XVIt til biskop av Mazara del Vallo. Den 24. mars 2007 mottok han sin bispeordinasjon i katedralen i Palermo av kardinal Camillo Ruini. Medkonsekratorer var kardinal Salvatore  De Giorgi, erkebiskop emeritus av Palermo, og hans etterfølger Paolo Romeo. Palmesøndag 1. april 2007 ble Domenico Mogavero innsatt i katedralen i Mazara del Vallo. 

I den sicilianske bispekonferanse er Domenico Mogavero  delegat for kirkelige finanser, kulturelle verdier og kultbygninger.

I juli 2009 ba biskop Mogavero og kardinal Angelo Bagnasco offentlig statsminister Silvio Berlusconi om å gå av på grunn av sin livsstil; han sa at Berlusconi burde «vurdere om det er hensiktsmessig ut fra landets interesser å trekke seg».

I juni 2011 ble han utnevnt til apostolisk visitator for bispedømmet Trapani, etter at den lokale biskop Francesco Miccichè ble anklaget for å være ansvarlig for økonomiske uregelmessigheter i bispedømmet. Hans granskning førte til at biskop Micciché ble avsatt i mai 2012.

Den 1. januar 2022 forbød biskop Mogavero for en treårs prøveperiode gudforeldre/faddere og vitner under dåp og konfirmasjoner. Med dette fulgte han erkebispedømmets Catanias eksempel fra tre måneder tidligere; der ble det begrunnet med at fadderskap egentlig er til for å styrke den åndelige utvikling av de som døpes og konfirmeres, men at det i deres område var henfalt til bare å styrke familiebånd - og kunne fungere for å binde inn folk mot lohale mafiafamilier.

Den 29. juli 2022 fratrådte han i en alder av 75 år embedet som biskop av Mazara del Vallo.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Kardinal Pietro Boetto (1871-1946) *1938
* Kardinal Giuseppe Siri (1906-1989) *1944
* Kardinal Giacomo Lercaro (1891-1976) *1947
* Biskop Gilberto Baroni (1913-1999) *1954
* Kardinal Camillo Ruini (1931-2008) *1983
* Biskop *Domenico Mogavero* (1947-) *2007

## Referanser